
TARTÓSZERKEZETI TERVEZŐI NYILATKOZAT 

a
Tiszaroff, Gyülekezeti ház felújítása

kiviteli tervéhez
Alulírott tervező az építőipari kivitelezési tevékenységről szóló 191/2009. (IX. 15.) Korm. Rendelet 9.§ (5) bekezdése alapján az alábbiakról nyilatkozom:

Az általam tervezett műszaki megoldás megfelel a vonatkozó jogszabályoknak, így különösen az épített környezet alakításáról és védelméről szóló 1997. évi LXXVIII. Törvény 31.§ (1)-(2) és (4) bekezdéseiben meghatározott követelményeknek, az országos településrendezési és építési követelményeknek és az eseti hatósági előírásoknak.

A vonatkozó nemzeti szabványtól eltérő műszaki megoldást nem alkalmaztam.

Az építési engedélyezési terv és a kivitelezési terv összhangban van. 

Az örökségvédelmi hatósági engedély nem szükséges.

A betervezett építési termékek megfelelőség igazolással rendelkeznek.

Alulírott Kelemen Sándor tervező nyilatkozom, hogy a fenti tervdokumentációhoz elkészítettem a statikai számításokat. 

Az elvégzett számítások alapján a kiviteli tervben szereplő szerkezetek megfelelőek, kielégítik az alábbi méretezési előírásokat: 

Felhasznált szabványok:

            EN 1990 Eurocod 1: Terhek


EN 1999 Eurocod 4: Vasbeton szerkezetek tervezése


EN 1995 Eurocod 5: Faszerkezetek tervezése


EN 1998 Eurocod 8: Méretezés földrengésre


EN 1997 Eurocod 7: Talajmechanikai tervezés


EN 1993 Eurocod 3: Acélszerkezetek tervezése

            EN 1996 Eurocod 6: Falazott szerkezetek tervezése

Szolnok, 2016. június hó. 

Kelemen Sándor

statikus tervező

T – T – 16 – 0264

TARTÓSZERKEZETI MŰSZAKI LEÍRÁS  

a

Tiszaroff, Gyülekezeti ház felújítása

kiviteli tervéhez
1./ Alépítményi munkák: 

Az új fedett-nyitott tér alapozási módja síkalapozás, beton sávalapokkal. A sávalapok szélessége 40 cm, alapozási síkja -1,00 m, felső síkja – 0,30 m, anyagminősége

 C12/16-Xo(H)-32-F1 beton. 

Az alapok felett körben helyszíni vasbeton talpkoszorú készül C 16/20-Xv(H)-16-F2 betonból. A talpkoszorúba kerülnek elhelyezésre a faoszlopokat befogó „X1” jelű szerelvények. A szerelvényt a talpkoszorúba tőcsavarok rögzítik, elhelyezési síkja + 0,10 m, tűzihorganyzott kivitelű. 
2./ Felépítményi munkák: 

A fedett-nyitott tér függőleges tartószerkezete 20 cm átmérőjű keményfa oszlop, gyalult kivitelben. Az oszlop alul az „X1” jelű szerelvényhez horganyzott átmenő csavarokkal rögzített. 

Az áthidalók Ø12/15 cm keresztmetszetű fűrészelt fenyőgerendák. Az áthidalókat az oszlopfejhez tűzihorganyzott szerelvény rögzíti M12-es átmenő horganyzott csavarokkal. 

A fa áthidalók fölött kisméretű téglafalazat készül. A falazat fölött 40 x 20 cm keresztmetszetű vasbeton koszorút terveztünk a talpszelemen lefogására. a 15/15 cm-es talpszelement a meglévő épület talpszelemenjéhez átmenő csavaros kapcsolattal be kell kötni. a megoldást a meglévő talpszelemen feltárása után helyszíni művezetéssel lehet megadni. 

A koszorú anyagminősége C16/20-Xv(H) – 16 – f2 beton, a betonacél B500 minőségű. 

A szarufák keresztmetszete 10/12 cm, a fogópár 2 x 5/15 cm-es. A szarufák és fogópárok alsó síkja deszkaborítást kap, ez biztosítja a faszerkezet térbeli merevségét. 

3./ Javítások, pótlások: 

Az I. ütemben felújítandó épületrész előtti fedett folyosó két fa köroszlopát cserélni kell. A „Gyülekezeti terem” és a „Közösségi terem” felett i meghajlott mestergerendákat a padlástérben föléjük elhelyezett 2 x „U” 240-es acélgerendához átmenő függesztő csavarokkal fel kell kötni méterenként. 
A „Vendégszoba III.” ablaka felett 3 db 15/15 cm keresztmetszetű fa áthidaló gerendát kell beépíteni a nyílászáró felett leomlott fal újrafalazásához. a felfalazást kisméretű téglából kell készíteni. A falazat elkészülte után lehet javítani, cserélni a fedélszék alatti talpszelemen kb. 2,00 m-es szakaszát és a kötőgerendából szintén kb. 2,00 m-t. 

A „Teleház” helyiség feletti tetőszakasz eltört, kifordult fiókváltó gerendáját cserélni kell. 

Az esetleges további javítások és cserék szükségessége csak a tetőhéjalás eltávolítása, illetve a mennyezetvakolat leverése után válik láthatóvá. A kifagyott, elmállott vályogtégla falakat vissza kell pótolni kisméretű téglafalazattal. A fakötéseket meg kell vizsgálni, a kilazult kötéseknél ácskapocs vagy átmenő csavaros megerősítést kell alkalmazni. 

Szolnok, 2016. július hó
Kelemen Sándor

 statikus tervező

